Apple se mută din China în altă țară din Asia. Inamicii Chinei se aliază cu americanii.
O parte din producția de MacBook și iPad se va muta din China în Vietnam. Mutarea are loc la cererea Apple, din cauza războiului comercial SUA-China. Producția aparatelor va avea loc într-o nouă fabrică Foxconn din Vietnam.
Pe viitorul iPad sau MacBook s-ar putea să nu mai scrie Made in China. Foxconn, care fabrică dispozitivele pentru Apple, deschide anul viitor o fabrică nouă în Vietnam.Acolo va muta o parte din producția din China, din cauza războiului comercial dintre Statele Unite și China. Donald Trump a pus presiune pe aliații americanilor să renunțe la piața chineză și a mărit taxele pentru produse Made in China.Interesant este că Foxconn este o firmă din Taiwan, care depinde de Washington pentru apărare. Iar Vietnamul este acum în relații bune cu americanii, deoarece îi detestă mai mult pe chinezi. Un scenariu demn de un serial Netflix.